  Виталий Пронин «Царамис» ансамбль.Алнаш ёросысь Варалиысь поръёслэн эктонъя «Царамис» ансамбльзы Москваысь вормонэн вуиз.7-тӥ-10-тӥ мае Москваын ортчиз эктонъя «Виват, Победа!» 4-тӥез калыккуспо конкурс. Отчы пыриськизы Россиысь но кунгож сьӧрысь 27 коллективъёс. Варалиысь егит артистъёс вань учкисьёсты паймытӥзы задор пор эктонъёсынызы. Бадӟым вожвылъяськонысь соос 2-тӥ арзэ вормонэн бертӥзы. Со сяна, нимысьтыз «Ступенька к мастерству» дипломен пусйизы ансамбльысь тужгес покчи артистэз - 7 аресъем Вадим Макаровез. Вормон басьтэмзы понна нылпиослэн анай-атайёссы тау каро дышетӥсьсылы Анатолий Семёновлы.  